*4.pielikums*

*līgumam par ambulatoro laboratorisko veselības*

*aprūpes pakalpojumu sniegšanu un apmaksu*

**Informācijas apmaiņas kārtība**

1. IZPILDĪTĀJS aizpilda Ministru kabineta 2006.gada 4.aprīļa noteikumu Nr.265 „Medicīnisko dokumentu lietvedības kārtība” (pielikumā Nr.45) apstiprināto veidlapu Nr.024/u **„Ambulatorā pacienta talons”** (turpmāk – uzskaites dokuments) un nodrošina uzskaites dokumenta informācijas ievadi Vadības informācijas sistēmā atbilstoši „Ambulatorā pacienta talons un tā aizpildīšanas vadlīnijas” prasībām, kas pieejamas DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem”.
2. DIENESTS nodrošina atbilstoši šī Līguma pielikuma 1.punktam Vadības informācijas sistēmā IZPILDĪTĀJA ievadītās informācijas uzkrāšanu un apstrādi šajā sistēmā.
3. IZPILDĪTĀJS noslēdz ar DIENESTU Vadības informācijas sistēmas lietošanas līgumu, ja vien tāds nav noslēgts pirms Līguma noslēgšanas.
4. IZPILDĪTĀJS ne vēlāk kā 5 (piecu) darba dienu laikā pēc uzskaites dokumenta noslēgšanas ievada vai ielādē no faila Vadības informācijas sistēmā uzskaites dokumenta informāciju par veiktajiem pakalpojumiem. IZPILDĪTĀJS nodrošina, ka Vadības informācijas sistēmā tiek ievadīta precīza un autentiska informācija par veiktajiem pakalpojumiem.
5. Ievadot informāciju Vadības informācijas sistēmā par sniegtajiem veselības aprūpes pakalpojumiem, IZPILDĪTĀJS nodrošina pacientu grupu uzskaiti un veic pacientu grupu kodēšanu atbilstoši pacientu grupu klasifikatoram saskaņā ar DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” esošajā dokumentā “[Uzskaites dokumentu aizpildīšanai nepieciešamie klasifikatori](http://www.vmnvd.gov.lv/lv/ligumpartneriem/1254-vadibas-informacijas-sistema/1256-klasifikatori)” esošo informāciju.
6. IZPILDĪTĀJS ievada Vadības informācijas sistēmas uzskaites dokumenta informāciju par sniegtajiem veselības aprūpes pakalpojumiem:
	1. līdz kārtējā mēneša 20. datumam par veselības aprūpes pakalpojumiem, kas sniegti līdz kārtējā mēneša 15. datumam;
	2. līdz katra mēneša 3. datumam par visiem veselības aprūpes pakalpojumiem, kas sniegti iepriekšējā mēnesī.
7. IZPILDĪTĀJS pārbauda Vadības informācijas sistēmā ievadīto informāciju un veiktos aprēķinus par katru uzskaites dokumentu līdz katra mēneša 3.datumam par visiem veselības aprūpes pakalpojumiem, kas sniegti iepriekšējā mēnesī.
8. Vadības informācijas sistēmas datos labojumus veic ne vēlāk kā:
	1. līdz 1.septembrim par kārtējā kalendārā gada pirmajā pusgadā ievadītajiem datiem, izņemot gadījumus, kad veselības aprūpes pakalpojumu saņēmusī persona nav iekļauta Pakalpojumu saņēmēju reģistrā. Šādos gadījumos Vadības informācijas sistēmā labojumus veic ne vēlāk kā līdz 31.jūlijam;
	2. līdz 1.decembrim par kārtējā kalendārā gada trešajā ceturksnī ievadītajiem datiem;
	3. ne vēlāk kā līdz 8.janvārim par kārtējā kalendārā gada ceturtajā ceturksnī ievadītajiem datiem.
9. Veidojot rēķinus, aprēķinos netiek iekļauti uzskaites dokumenti, kas ievadīti Vadības informācijas sistēmā vēlāk kā 60 (sešdesmit) dienas pēc aprūpes epizodes beigām, izņemot uzskaites dokumentus par novembrī un decembrī sniegtajiem pakalpojumiem, kas jāievada ne vēlāk kā līdz nākamā gada 8.janvārim.
10. Ja IZPILDĪTĀJS veic uzskaites dokumentu datnes ielādi Vadības informācijas sistēmā, IZPILDĪTĀJS nodrošina, ka:
	1. atkārtota uzskaites dokumenta ielāde Vadības informācijas sistēmā netiek veikta, ja uzskaites dokumentā nav veiktas izmaiņas (labojumi);
	2. labotais uzskaites dokuments, kas jāielādē atkārtoti, tiek ielādēts atsevišķā datnē līdz kārtējā mēneša pēdējam datumam.
11. Gadījumā, ja saskaņā ar DIENESTA (līdz 31.08.2018. Veselības inspekcijas) lēmumu IZPILDĪTĀJS Vadības informācijas sistēmā ir nepamatoti vai neatbilstoši uzrādījis datus par sniegtajiem veselības aprūpes pakalpojumiem, sakarā ar ko ir jāveic labojumi Vadības informācijas sistēmas datos, IZPILDĪTĀJS tos veic 2 (divu) nedēļu laikā no DIENESTA (līdz 31.08.2018. Veselības inspekcijas) lēmuma spēkā stāšanās dienas, ievērojot šī Līguma pielikuma 8.punktā norādītos termiņus.
12. Ja IZPIDĪTĀJAM, pamatojoties uz DIENESTA (līdz 31.08.2018. Veselības inspekcijas) lēmumu, nepieciešams veikt labojumus Vadības informācijas sistēmas datos, kuriem beidzies šī Līguma pielikuma 8.punktā minētais datu labošanas termiņš, IZPILDITĀJS nekavējoties šī pielikuma 16.punktā minētajā kārtībā sazinās ar DIENESTU, lai vienotos par kārtību, kādā tiks veikta Vadības informācijas sistēmas datu labošana.
13. IZPILDĪTĀJS nodrošina informācijas ievadi Vadības informācijas sistēmā par dzemdes kakla citoloģiskā materiāla skrīningtestēšanas kartes aizpildīšanu. Šī Līguma pielikuma noteikumi, kas attiecas uz uzskaites dokumenta informāciju, attiecas arī uz skrīningtestēšanas kartes informāciju.
14. Ja IZPILDĪTĀJS nenodrošina šajā pielikumāizvirzīto prasību izpildi, DIENESTS negarantē savlaicīgu rēķinu sagatavošanu IZPILDĪTĀJAM.
15. Ja IZPILDĪTĀJS 30 (trīsdesmit) dienu laikā neapstiprina Vadības informācijas sistēmā izveidotos aktus, aktu apstiprināšana Vadības informācijas sistēmā notiek automātiski, bet pēdējais kalendārā gada akts automātiski tiek apstiprināts ne vēlāk kā līdz nākamā gada 8.janvārim.
16. Neskaidrību gadījumā IZPILDĪTĀJS var vērsties DIENESTĀ darba dienās no 830 līdz 1700, zvanot pa tālruni 67803301, vai sūtīt informāciju uz e-pastu atbalsts@eveseliba.gov.lv.
17. Lai nodrošinātu personu, kuras ir nodevušas analīzes koronavīrusa izraisītās slimības “Covid-19” noteikšanai, informēšanu par analīžu rezultātiem:

17.1. IZPILDĪTĀJS, pamatojoties uz Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK 9.panta otrā punkta h) un i) apakšpunktu un Ministru kabineta 2014.gada 11.marta noteikumu Nr.134 „Noteikumi par vienoto veselības nozares elektronisko informācijas sistēmu” 4.1., 6.17.8.apakšpunktu nodod DIENESTAM šādus datus par personām, kuras ir nodevušas analīzes koronavīrusa izraisītās slimības “Covid-19” noteikšanai: vārds, uzvārds, personas kods, testa rezultāts, testa rezultāta datums (turpmāk kopā – dati);

17.2. dati tiek sagatavoti un nodoti *excel* formātā un aizsargāti ar paroli;

17.3. dati tiek nosūtīti no šādas IZPILDĪTĀJA elektroniskā pasta adreses: \_\_\_\_\_\_\_\_\_\_\_ uz DIENESTA elektroniskā pasta adresēm: nvd@vmnvd.gov.lv, vera.gubernatorova@vmnvd.gov.lv, raimonds.berzins@vmnvd.gov.lv;

17.4. parole *excel* tabulas atvēršanai tiek nosūtīta no IZPILDĪTĀJA tālruņa numura \_\_\_\_\_\_\_\_ uz DIENESTA tālruņa numuriem 28912817 un 26113394;

17.5. no IZPILDĪTĀJA saņemtie dati tiks ielādēti vienotajā veselības nozares elektroniskajā informācijas sistēmā un informācija par analīžu rezultātiem tiks ievietota attiecīgās personas vienotās veselības nozares elektroniskās informācijas sistēmas sadaļā “Pastkastīte”;

17.6. IZPILDĪTĀJS aktuālos datus sniedz DIENESTAM vienu reizi dienā katru dienu līdz plkst.12:00 par pēdējām 24 stundām (par laika periodu no plkst.8:00 iepriekšējās dienas līdz plkst.8:00 datu nodošanas dienā);

17.7. DIENESTS informē IZPILDĪTĀJU par gadījumiem, kad datus par atsevišķām personām tehnisku iemeslu dēļ nav iespējams ielādēt vienotajā veselības nozares elektroniskajā informācijas sistēmā, ievērojot līguma 17.3. un 17.4.apakšpunktā noteikto datu nodošanas kārtību. IZPILDĪTĀJS par šādiem gadījumiem informē Slimību profilakses un kontroles centru.

18. Līguma 4.pielikuma 17.punkts ir piemērojams līdz DIENESTA paziņojuma saņemšanas brīdim, kas tiks nosūtīts uz Līguma 10.2.punktā norādīto IZPILDĪTĀJA elektroniskā pasta adresi.

*(Līguma 17. – 18.punkts attiecas uz pakalpojumu sniedzējiem, kuri veic Covid- 19 infekcijas diagnostiku)*

**DIENESTS IZPILDĪTĀJS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_